ไทยส่งดีเอ็นเอเหยื่อซึนามิพิสูจน์
กรุงเทพฯ- 6 ม.ค.48นางสุดารัตน์ เกยุราพันธุ์ รัฐมนตรีว่าการกระทรวงสาธารณสุข กล่าวว่า ได้หารือกับทางการจีนในเรื่องการตรวจพิสูจน์ดีเอ็นเอศพผู้เสียชีวิตจากเหตุคลื่นยักษ์ซึนามิ ที่ยังไม่สามารถระบุได้ ทั้งนี้ทางการไทยจะส่งตัวอย่างดีเอ็นเอไปตรวจที่ประเทศจีนทั้งหมด โดยไทยจะส่งทีมแพทย์ร่วมตรวจสอบด้วย รัฐมนตรีสาธารณสุขกล่าวว่า ทั้งนี้ตัวอย่างดีเอ็นเอจากทีมนิติเวชเก็บตัวอย่าง 3 ส่วน คือ ทีมจากกระทรวงยุติธรรม รับผิดชอบที่วัดย่านยาว 2200 กว่าศพ คณะแพทย์จากมหาวิทยาลัยต่างๆ รับผิดชอบวัดบางม่วง 1400 กว่าศพ และทีมตำรวจร่วมกับกระทรวงสาธารณสุข รับผิดชอบพื้นที่จังหวัดพังงา ภูเก็ต กระบี่ ที่เหลือ 1000 กว่าศพ โดยจะเริ่มส่งตัวอย่างในส่วนของตำรวจและกระทรวงสาธารณสุขไปตรวจก่อนในวันพรุ่งนี้ สำหรับคณะกรรมการอำนวยการพิสูจน์ทราบศพเหยื่อซึนามินั้น มีกระทรวงหมาดไทย เป็นประธาน และมีกระทรวงสาธารณสุข โดยน.พ. ศุภชัย คุณารัตนพฤกษ์ รองปลัดกระทรวงสาธารณสุข เป็นเลขานุการ 
กรุงเทพฯ- 6 ม.ค.48 นางสุดารัตน์ เกยุราพันธุ์ รัฐมนตรีว่าการกระทรวงสาธารณสุข กล่าวว่า ได้หารือกับทางการจีนในเรื่องการตรวจพิสูจน์ดีเอ็นเอศพผู้เสียชีวิตจากเหตุคลื่นยักษ์ซึนามิ ที่ยังไม่สามารถระบุได้